### Resumé

Lodsejer har i samarbejde med privat investor anmodet om en lokalplan. Lokalplanen udarbejdes på baggrund af en helhedsplan for et område nord for Store Grundet.

Området, der kaldes Grundet Bertil Kjær, ligger nord for Store Grundet og er landbrugsjord. Lokalplanen muliggør, at området anvendes til boligområde. Lokalplanen opdeles i flere delområder, som udlægges til åben-lav og tæt-lav i 1-2 etager. Desuden kan et delområde anvendes til fællesfunktioner som fx en daginstitution. Lokalplanen udarbejdes for en del af helhedsplanens område.

Teknisk Udvalg har igangsat udarbejdelse af lokalplan nr. 1282 og tillæg nr. 27 til [adresse] 2017-2029 i december 2019. Idet der er gået en årrække siden lokalplanen blev igangsat, igangsættes sagen på ny.

### Sagsfremstilling

**Planens historik**

Teknisk Udvalg besluttede på mødet 10. december 2019, pkt. nr. 263, at igangsætte udarbejdelse af lokalplan nr. 1282 og tillæg nr. 27 til [adresse] 2017-2029. Ved igangsættelse havde Teknisk Udvalg en drøftelse af om området også skulle trafikbetjenes af biler, offentlig transport, cykler og gående fra Grundet Tværvej via Store Grundet [adresse] til lokalplanområdet. Udvalget blev enige om at der sideløbende med udarbejdelse af lokalplanforslaget skulle *'fremlægges en samlet trafikplan, der muliggør en af de tre løsninger; En stiforbindelse for gående og cyklister, en stiforbindelse samt en bussluse eller en sivegade med tilhørende stiforbindelse mellem områderne.'*

**Lokalplanens indhold**

![](data:image/jpeg;base64...)
*Figur 1: Kort over lokalplanområdet*

Lodsejer har i samarbejde med privat bygherre anmodet om lokalplanen.

Området er afgrænset af [adresse], [adresse], Ane Schou og Store Grundet [adresse]. Lokalplanen giver mulighed for at opføre ca. 56 åben-lav med almindelig grundstørrelse, 67 åben-lav som kompaktparceller og 46 tæt-lav boliger. Dertil udlægges et område på 9.500 m2 til offentlige formål som en daginstitution.

Visionen for Grundet Bertil Kjær er at skabe en bebyggelse med en klar og gennemgående grøn/blå identitet. Sammenhængen til den omkringliggende skov og natur skal være tydelig og uhindret. Samtidig skal landbrugsjorden imellem de nye boligområder omdannes til fælles grønne friarealer, med plads til håndtering af store regnhændelser.

Helhedsplanens intention er at skabe en landskabsby, hvor naturen og landskabstopologien opstiller præmisserne for, hvor der kan bygges. Lokalplanen vil indeholde beskrivelse af de grønne områders udseende, anvendelse, beliggenhed og sammenhæng med bebyggelsen.

Bebyggelserne placeres i flere boligklynger med lukkede boligveje. Den enkelte boligvej omkranses af store og små grønne områder, der er i forbindelse.

I arbejdet med trafikplanen foreslås det, at området alene trafikbetjenes af biler via [adresse] og [adresse]. Der etableres en busvej fra [adresse] over [adresse] Grundet [adresse] til lokalplanområdet og dertil etableres en forbedret stiforbindelse på den nord-syd gående del af [adresse] Grundet [adresse] til Grundet Tværvej. Lokalplanområdet får vejadgang fra [adresse], og fra adgangsvejen gives adgang til boligvejene. Grundet Bertil Kjær skal bindes sammen af stisystemer, der er offentligt tilgængelige. Stisystemerne kobles op på de eksisterende offentligt tilgængelige stier.

Lokalplanen er afgrænset således man kan etablere hele adgangsvejen, flere boligklynger, daginstitution samt størstedelen af de fælles friarealer med stier, vandhåndtering og støjvolde.

![Illustreret bebyggelsesplan](data:image/jpeg;base64...)

*Figur 2: Bebyggelsesplan med åben-lav og tæt-lav omkring lukkede boligveje.*

**Helhedsplan**

Lokalplanområdet samt den resterende del af matrikel 1cr er omfattet af Helhedsplanen for Grundet Bertil Kjær, der er godkendt på ØU den 23.09.2019, sag nr. 236. Helhedsplanen omfatter ca. 88 ha landbrugsjord nord for [adresse] Grundet Hovedgård og syd for Hornstrup Kirkeby til en ny bydel i Vejle.

Helhedsplanen giver mulighed for at opføre 450-600 boliger som en blanding af åben-lav og tæt-lav bebyggelse i 1-2 etager samt etageboliger i 2-4 etager. Bebyggelsen skal langt overvejende opføres i 1-2 etager, dog med mulighed for 2-4 etager i området nord og nordøst for Store Grundet [adresse], hvor der allerede er opført etageboliger umiddelbart nord og øst for [adresse] Grundet Hovedgård. Der er ikke ønske om at udnytte muligheden for etageboliger i lokalplanen.

Helhedsplanen ønskes realiseret over en årrække. Denne lokalplan består af helhedsplanens første og anden etape samt dele af tredje og femte etape beskrevet i helhedsplanen. Den østligste del af lokalplanområdet består af de arealer, der skal udnyttes til fælles friarealer, regnvandshåndtering og støjvolde. Helhedsplanen realiseres fra vest mod øst.

![Situationsplan fra Helhedsplan for Grundet Skovby](data:image/jpeg;base64...)

*Figur 3: Kort over helhedsplanens område.*

**Kommuneplantillæg**

Området er omfattet af kommuneplanramme 1.5.B.10, der udlægger området til åben-lav og tæt-lav boligbebyggelse, og 1.5.R.4, der udlægger en mindre del af området til rekreative formål. Der skal udarbejdes et kommuneplantillæg, der justerer kommuneplanrammernes afgrænsning mellem bolig- og rekreativt område for den østligste del af lokalplanområdet.

**Miljøvurdering**

Lokalplanforslaget og tillægget til kommuneplanen skal screenes jævnfør miljøvurderingsloven. Denne screening vil sandsynligvis resultere i, at der skal gennemføres en miljøvurdering af planerne. Dette skyldes boligområdets samlede størrelse samt busforbindelse over Store Grundet [adresse] til [adresse] samt de undersøgelser, der har været af omkringliggende virksomheder. En sådan miljørapport udarbejdes sideløbende med lokalplanforslaget.

**Høringsperiode**

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner og otte uger for lokalplaner med tillæg med anvendelsesændringer eller nyudlæg.

Høringsperioden for lokalplanen og tillægget med miljøkonsekvensvurdering og miljøvurdering er otte uger jævnfør planloven, da miljøkonsekvensvurdering og miljøvurdering er komplekse og omfattende dokumenter, der har særlig interesse for offentligheden.

**Overtagelsespligt/frafaldserklæring**

Lokalplanområdet er privatejet og overføres fra land- til byzone. Det er aftalt med ejer, at der underskrives en frafaldserklæring.

**Vurdering af afledte konsekvenser**
Der skal foretages en helhedsvurdering af boliglokalplanens afledte konsekvenser, herunder offentlige investeringer, for at sikre en byudvikling i balance. Det kan være i forhold til f.eks. skoler, institutioner, idræt, veje, stier og kollektiv trafik.

Notat for afledte konsekvenser er under udarbejdelse, og vil være klar ved behandling af lokalplanforslaget.

### Klima og resiliensvurdering

Klima- og resiliensvurdering foretages i forbindelse med udarbejdelse af lokalplanforslaget, når der foreligger mere information.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at** udarbejdelse af forslag til lokalplan nr. 1282 og tillæg nr. 55 igangsættes.

### Beslutning

Godkendt.

Otto Friis var fraværende.